Теофан Сокеров
Теофан Ненков Сокеров е български художник и професор.

Биография 
Роден е на 3 май 1943 г. в Ловеч. Завършва Средно смесено училище „Тодор Кирков“, Ловеч (1961). Учи в ВИИИ „Николай Павлович“ в София, специалност Живопис при проф. Петър Михайлов и успешно завършва през 1969 г.

Работи няколко години като свободен художник в родния си град. Тук сътворява първата си картина „Възпоменание“. В периода 1971 – 1982 г. е председател на Съюза на художниците в Ловеч. Установява се в София, където от 1994 г. е професор по живопис в НХА.

От 70-те години е реализира десетки самостоятелни и групови изложби. Автор е на многобройни кавалетни и монументални произведения, между които:

 Художественото оформление и стенописите в Патриаршеската църква, Царевец (завършено 1985)
 Априловска гимназия (Габрово)
 Дом – паметник (връх Бузлуджа)
 Националния музей „Земята и хората“ (София)
 Националния дворец на културата (София)
 Мозаечни пана в Музей „Васил Левски“, Съдебната палата, дом „Преслав“ и Изчислителния център (Ловеч)

Картините му са притежание на музеи, галерии и частни колекции в България, Франция, Германия, Швейцария и други страни.

Награди 
 Първа награда на ОХИ „Човекът и труда“ (1972)
 Първа награда за историческа композиция на ОХИ, Велико Търново (1974)
 Първа награда на ОХИ, Враца (1975)
 Награда „Владимир Димитров-Майстора“ (1979) и (1982)
 Първа награда на Международна изложба, Кошице, Чехословакия (1985)
 Лауреат на Димитровска награда (1985)
 Награда „Илия Петров“ (1986) за стенописите в Патриаршеската църква във Велико Търново
 Национална награда за живопис „Захари Зограф“ (1987)
 Награда на фондация „Пиер Франчески Микети“, Италия (1988)
 Провъзгласен за почетен гражданин на Ловеч на 24 април 2003 г. „За принос в културния живот“

Източници 
 Почетните граждани на Ловеч, Регионален исторически музей – Ловеч, съставител Капка Кузманова, ИК „Витал“, Вт., 2009, с. 57 – 58. ISBN 978-954-8259-84-2

Външни препратки 
 Галерия в Sokerov.com
 Prof. Teofan Sokerov/ проф. Теофан Сокеров във Facebook
 Теофан Сокеров в Bulgarian Art

Български художници
Възпитаници на Националната художествена академия
Преподаватели в НХА
Носители на Димитровска награда
Почетни граждани на Ловеч
Починали в Ловеч
Родени в Ловеч